**prof. dr. Matija Cencelj**

Prof. dr. Matija Cencelj je diplomiral leta in magistriral na Univerzi v Ljubljani, doktoriral pa leta 1993 na Matematičnem institutu Univerze Warwick v Veliki Britaniji. Od leta 1992 je zaposlen na Pedagoški fakulteti Univerze v Ljubljani. Leta 1998 je bil prvič izvoljen v naziv docenta za topologijo in analizo, leta 2010 pa v naziv izredni profesor za področje matematike. Poučeval je matematiko za nematematike, topologijo in analizo, zdaj pretežno predava geometrijske predmete. Njegovo raziskovalno delo spada predvsem na področje topologije in še posebej teorijo dimenzije. V zadnjem času je aktiven tudi v geometriji v velikem merilu. Sodeluje s precejšnjim številom raziskovalcev po svetu, v svoje delo pa vključuje tudi mlajše soavtorje z Univerze v Ljubljani.